[{"text_idx": "#000004", "text": "Diffoddwyr ta\u0302n yn cymryd dros Faes Awyr Cotswold i brofi ymateb i wrthdrawiadau awyrennau"}, {"text_idx": "#000006", "text": "Newyddion/Diffoddwyr ta\u0302n yn cymryd dros Faes Awyr Cotswold i brofi ymateb i wrthdrawiadau awyrennau"}, {"text_idx": "#000007", "text": "Mae gwasanaethau brys o bob rhan o\u2019r wlad wedi cymryd rhan mewn ymarfer hyfforddi 36 awr i ymarfer eu hymateb i ddamwain awyren fawr."}, {"text_idx": "#000008", "text": "Wnaeth diffoddwyr ta\u0302n o Avon, Hampshire, Devon & Somerset, Hereford & Worcester a Chymru cynllunio a hwyluso\u2019r ymarfer ar gyfer cydweithwyr o Wasanaethau Ta\u0302n ac Achub Llundain, Kent a Gloucester yn ogystal a\u0302 Maes Awyr Cotswold, lle cynhaliwyd yr ymarfer. Roedd cydweithwyr ambiwlans a heddlu lleol hefyd yn cefnogi\u2019r ymarfer hyfforddi i sicrhau bod y gwasanaethau brys yn cydweithio\u2019n effeithiol pe bai digwyddiad mawr go iawn."}, {"text_idx": "#000009", "text": "Bwriad yr ymarfer, a drefnwyd gyda diolch i Faes Awyr Cotswold ac Air Salvage International, oedd atgynhyrchu nifer o senarios yn ymwneud ag awyrennau lluosog yn gwrthdaro a\u0302\u2019i gilydd yn ogystal a\u0302 cheir, bysiau mini ac anafusion i ganiata\u0301u senarios hyfforddi realistig ar gyfer rhai o\u2019r timau chwilio ac achub arbenigol i brofi eu sgiliau a dysgu oddi wrth ei gilydd."}, {"text_idx": "#000010", "text": "Roedd Myfyrwyr Parafeddygon o Brifysgol Gorllewin Lloegr ac actorion o NiMSKi Ltd hefyd yn rhan o\u2019r ymarfer, yn chwarae ro\u0302l anafus i greu sefyllfaoedd realistig i\u2019r rhai sy\u2019n ymwneud a\u0302\u2019r hyfforddiant."}, {"text_idx": "#000012", "text": "\u201cYn amlwg rydyn ni\u2019n gobeithio na fyddwn ni byth yn cael ein galw i wrthdrawiad mor ddinistriol, ond rydyn ni\u2019n hyfforddi\u2019n galed yn rheolaidd i sicrhau ein bod ni\u2019n barod yn y sefyllfa waethaf.\u201d"}, {"text_idx": "#000013", "text": "Mae\u2019r awyren a ddefnyddiwyd yn y senario yn perthyn i Air Salvage International, sydd wedi\u2019i leoli ym Maes Awyr Cotswold, sy\u2019n datgomisiynu ac yn tynnu\u2019r jetiau o\u2019u rhannau i\u2019w hailgylchu."}, {"text_idx": "#000014", "text": "Ychwanegodd Paul: \u201cHoffwn ddiolch Faes Awyr Cotswold ac Air Salvage International am eu hymroddiad a\u2019u proffesiynoldeb wrth helpu i drefnu ymarfer mor effeithiol. Heb eu cefnogaeth, ni fyddem wedi cynnal ymarfer hyfforddi mor effeithiol a phwysig.\u201d"}]